# peurbadus
## Brezhoneg
### Etimologiezh

    Ger kevrennek savet diwar ar rakger peur- hag an anv-gwan padus

### Anv-gwan

peurbadus /pœrˈbɑːdys/
* A bad da viken pe bell-kenañ
** Ne brezegan netra, Ne ket guir, kristenien ? Gand va goad her sina Me her raio laouen ; Mez, enep eur c'hontamm Hag eur c'hontamm goalluz, A ro ar maro peur-baduz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 247.)
** Pal buhez an den avat eo labourat da blega da Zoue, evit gounit ar vuhez peurbadus. — (Tad Medar, Diwar c'hoarzin..., Ar Vuhez Kristen, Rosko, 1945, p. 160.)
** Ra glevo da virviken Yann gaezh, Mabig ar Remon ha Yann ar Minouz, du-hont, e baradoz an dud didro, kleier ha violoñsoù an eürusted beurdadus ! — (Jarl Priel, Va Zammig Buhez, Al Liamm, 1954, p. 24.)
** A-raok ar c'hoazhadur lus, e savjont evit kanañ ar " C'houn peurbadus ". — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 74.)
** Hag o roz, ruz-tan, ruz-flamm, ruz-taer, a skedfe evel trec'h peurbadus ma c'hasoni. — (Pêr Denez, Glas evel daoulagad c'hlas na oant ket ma re, Al Liamm, 1979, p. 89.)
** Dre begement a stadoù e tlee c'hoazh e spered tremen a raok kuitaat kelc'h Abred ha mont e kelc'h Gwenved e-lec'h e kaver an evurusted peurbadus ?... — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 90.)
** — [...]. Gouzout a rez a-walc'h n'on ket unan da vourrañ gant ar c'heuz peurbadus. — (Mich Beyer, Seizh Devezh Warn-ugent, An Alarc'h Embannadurioù, 2006, p. 15.)

#### Troidigezhioù

* galleg : éternel